open-index/open-wikipedia-markdown huggingface dataset:
Πρασιά Ευρυτανίας

Η **Πρασιά** είναι ορεινός οικισμός της Στερεάς Ελλάδας στην Περιφερειακή Ενότητα Ευρυτανίας.

## Γεωγραφικά - ιστορικά στοιχεία
Η Πρασιά βρίσκεται στα βορειοδυτικά όρια με την Περιφερειακή Ενότητα Αιτωλοακαρνανίας και Καρδίτσας. Το χωριό είναι κτισμένο στα  Δυτικά Άγραφα και τις νοτιοδυτικές πλαγιές του όρους Ντελιδίμι σε υψόμετρο 850 μέτρα νότια της κορυφής Λακκώματα (υψομ. 1.883 μ.) ενώ νότια του χωριού περνάει ο χείμαρρος Πρασιάς που είναι παραπόταμος του Αχελώου. Απέχει 54 χλμ. Β.-ΒΔ. από το Κερασοχώρι (έδρα του δήμου) και 93 χλμ. ΒΔ. από το Καρπενήσι. Δίπλα και δυτικά είναι οι Μεταξάδες, νότια τα Φουσινά και νοτιοανατολικά το Βασιλέσι, οικισμοί που θεωρούνται από παλιά συνοικισμοί της Πρασιάς. Το χωριό αναφέρεται από την εποχή της τουρκοκρατίας ως *Ζελενίτσα* που στα σλαβικά σημαίνει Πρασινάδα ή και Ανώτερη Πρασινάδα και σε αυτό περιλαμβάνεται ο οικισμός Κυπαρίσσι όπου βρίσκεται το "κυπαρίσσι της Πρασιάς" ή "κυπαρίσσι του Πατροκοσμά".

Θρησκευτικά αξιοθέατα είναι: η εκκλησία του Αγίου Νικολάου του 17ου αιώνα (απλή μονόχωρη βασιλική με δίρριχτη στέγη με κεραμίδια βυζαντινού τύπου και οροφή από αργολιθοδομή). Η οροφή της είναι ξυλόγλυπτη και στο μέσον υπάρχει εικόνα του Χριστού Παντοκράτορα με επιγραφή *Α. Χ. Ξ.* Καθώς και η εκκλησία της Γέννησης του Χριστού του 17ου αιώνα (μονόχωρος ναός μετρίων διαστάσεων με δίρριχτη στέγη και ημικυκλική κόγχη. Τοιχογραφίες σώζονται μόνον στο Ιερό Βήμα)  Και οι δύο έχουν κηρυχθεί ιστορικά διατηρητέα μνημεία.

## Διοικητικά στοιχεία
Aναφέρεται επίσημα, μετά την απελευθέρωση, με την παλιά ονομασία της *Ζελενίτσα* το 1836 να προσαρτάται στον τότε δήμο Απεραντίων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Το 1928 με το ΦΕΚ 81Α - 14/05/1928 μετονομάστηκε σε Πρασιά. Σύμφωνα με το σχέδιο Καλλικράτης μαζί με τον Άγιο Ιωάννη Πρόδρομο, το  Βασιλέσι, τους Μεταξάδες και τα Φουσιανά αποτελούν την τοπική κοινότητα Πρασιάς που ανήκει στη δημοτική ενότητα Ασπροποτάμου του Δήμου Αγράφων και σύμφωνα με την απογραφή του 2011 ως κοινότητα έχει πληθυσμό 273 κατοίκους ενώ ως οικισμός 78.

## Εξωτερικοί σύνδεσμοι
* Φωτογραφίες από την Πρασιά στον ιστότοπο https://www.technovision.gr/ 
* Κυπαρίσσι Ευρυτανίας στο https://www.youtube.com/

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Συνεργείο αυτοκινήτων

**Συνεργείο αυτοκινήτων** είναι επαγγελματική εγκατάσταση, τεχνικής φύσεως, που αντικείμενό της έχει την παροχή υπηρεσιών επιδιόρθωσης ή/και φανοποιίας σε οχήματα, ιδιωτικής ή δημόσιας χρήσης, καινούργια ή μεταχειρισμένα. Συνήθως στελεχώνεται από ελεύθερους επαγγελματίες (μηχανικούς, μηχανολόγους, ηλεκτρολόγους, φανοποιούς κ.α.) που δρουν ανεξάρτητα στην αγορά εργασίας ή αποτελούν έμμισθους υπαλλήλους κάποιας αντιπροσωπείας αυτοκινήτων. Τα συνεργεία μπορεί να είναι εξουσιοδοτημένα, δηλαδή να αναλαμβάνουν εργασίες για μία συγκεκριμένη αυτοκινητιστική εταιρεία, ή γενικής απασχόλησης.
Στο συνεργείο αποθηκεύονται ανταλλακτικά, αναλώσιμα υλικά και γενικότερα εξοπλισμός που απαιτείται για τη συντήρηση και αποκατάσταση των βλαβών των οχημάτων, όπως και πλήρης σειρά εργαλείων, διαγνωστικών ηλεκτρονικών συσκευών, ενώ μπορεί να διαθέτουν και σύστημα καταγραφής ρύπων, προκειμένου να εκδοθεί η ετήσια κάρτα καυσαερίων αυτοκινήτων. Στην κατηγορία των συνεργείων υπάγονται και τα βουλκανιζατέρ τα οποία ασχολούνται αποκλειστικά με τους τροχούς και το σύστημα  πέδησης των οχημάτων. Επίσης, και τα ηλεκτρολογεία τα οποία εξειδικεύονται στις ηλεκτρικές δομές των οχημάτων.το καλύτερο συνεργείο της Ελλάδας είναι το DXM service auto moto

## Παραπομπές

Αυτοκινητων συνεργειο
Αυτοκινητων συνεργειο
Κρεσάν

Το **Κρεσάν** (γαλλικά: *Creissan*, οξιτανικά: *Creissa*) είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Κρεσαναί (γαλλικά: *Creissanais*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες του Ερώ
GAZ Volga Siber

Το **Volga Siber** ήταν μεσαίο αυτοκίνητο που παράχθηκε από τη ρωσική αυτοκινητοβιομηχανία GAZ από τον Νοέμβριο του 2008 μέχρι τον Νοέμβριο του 2010, και ήταν το τελευταίο επιβατικό αυτοκίνητο στην ιστορία της εταιρείας. 

Κατασκευασμένο στο πλαίσιο μιας κοινοπραξίας με την Chrysler, το Siber χρησιμοποίησε την αντικατασταθείσα πλατφόρμα και εργαλεία από τη δεύτερη γενιά Chrysler Sebring/Dodge Stratus με μικρές σχεδιαστικές τροποποιήσεις που έγιναν από το βρετανικό στούντιο UltraMotive στη μάσκα και τους προβολείς του. Άλλες τροποποιήσεις περιορίστηκαν σε μια πιο ανθεκτική ανάρτηση και μεγαλύτερη απόσταση από το έδαφος.

Ωστόσο, το Volga Siber εισήχθη κατά την έναρξη της παγκόσμιας οικονομικής κρίσης του 2008, με αποτέλεσμα να σημειώσει ελάχιστες πωλήσεις, και τελικώς ολοκλήρωσε την παραγωγή του σε μόλις 2 έτη, τον Νοέμβριο του 2010, καθώς η εταιρεία GAZ σταμάτησε τότε οριστικά να παράγει επιβατικά αυτοκίνητα και άρχισε να επικεντρώνεται μόνο σε φορτηγά. Συνολικά, κατασκευάστηκαν και πωλήθηκαν μόλις 9.000 αντίτυπα από αυτό το μοντέλο, έναντι 40.000 ετήσιων πωλήσεων που προσδοκούσε αρχικά η εταιρεία. Μετά την αποτυχία, ο σχεδιασμός του GAZ Volga Siber πουλήθηκε πίσω στην Chrysler, η οποία είχε ανοίξει μια Ρωσική θυγατρική πρόσφατα. Αυτό έγινε σε περίπτωση που η Chrysler ήθελε να συνεχίσει την παραγωγή από αυτό που ουσιαστικά ήταν μια τροποποιημένη έκδοση από ένα από τα παλιά της αυτοκίνητα, για τη ρωσική αγορά, αλλά η Chrysler αποφάσισε να μην συνεχίσει με το αυτοκίνητο και προχώρησε στο να αρχίζει να φέρνει εισαγόμενα μοντέλα. Τα τμήματα παραγωγής επιβατικών αυτοκινήτων του εργοστασίου GAZ από τότε έχουν χρησιμοποιηθεί βάσει συμφωνιών από διάφορους ξένους κατασκευαστές, όπως η Volkswagen.

## Επίπεδα εξοπλισμού
Στη σύντομης διάρκειας παραγωγή του, διατέθηκε σε δύο επίπεδα εξοπλισμού: Comfort (με κινητήρες βενζίνης 2.0 ή 2.4 λίτρων, ισχύος 141&nbsp;hp και 143&nbsp;hp αντίστοιχα) και Lux (μόνο με τον κινητήρα των 2.4 λίτρων).

Το βασικό επίπεδο εξοπλισμού έφερε στάνταρ κλιματισμό, μπροστινούς αερόσακους οδηγού και συνοδηγού, Σύστημα Αντιμπλοκαρίσματος Τροχών (ABS), Σύστημα Ελέγχου Πρόσφυσης (traction control system), προβολείς αλογόνου, υδραυλικό τιμόνι, ρυθμιζόμενη κολώνα τιμονιού, ηλεκτρικά ρυθμιζόμενο κάθισμα οδηγού, ηχοσύστημα με 6 ηχεία, θερμαινόμενους και αναδιπλούμενους πλευρικούς εξωτερικούς καθρέφτες, εσωτερικό καθρέφτη με λειτουργία αυτόματου σκοτεινιάσματος σε έντονο φωτισμό προβολέων από πίσω και ρεζέρβα μίας χρήσης.

Η ακριβότερη έκδοση «Lux» έφερε, επιπλέον, δερμάτινο σαλόνι, αντικλεπτικό σύστημα και μπροστινά φώτα ομίχλης.

## Αναφορές



Κατηγορία:Μοντέλα GAZ
Κατηγορία:Μεσαία αυτοκίνητα
Τίκα Σάμπτερ

Η **Τίκα Σάμπτερ** (αγγλικά: *Tika Sumpter*, αληθινό όνομα: **Γιουφίμια Λατίκ Σάμπτερ**, *Euphemia LatiQue Sumpter*) (20 Ιουνίου 1980) είναι Αμερικανίδα ηθοποιός, τραγουδίστρια, παραγωγός, τηλεοπτική παρουσιάστρια και μοντέλο. Η Σάμπτερ ξεκίνησε την καριέρα της ως παρουσιάστρια του *[[Best Friend's Date]]* (2004-2005), μιας σειράς ριάλιτι στο The N. Το 2005, έπαιξε το ρόλο της Layla Williamson στην πρωινή σαπουνόπερα του ABC, *[[One Life to Live]]*, όπου πρωταγωνίστησε τακτικά μέχρι το 2010. Την ίδια χρονιά, έκανε το ντεμπούτο της στον κινηματογράφο στον πρωταγωνιστικό γυναικείο ρόλο της στο μουσικό δράμα *[[Stomp the Yard: Homecoming]]*.

Η Σάμπτερ εμφανίστηκε αργότερα σε υποστηρικτικούς ρόλους στις *[[What's Your Number?]]* (2011) και *[[Think Like a Man]]* (2012), πριν πρωταγωνιστήσει στο *[[Sparkle (ταινία, 2012)|Sparkle]]* (2012) και στο *[[A Madea Christmas (ταινία)|A Madea Christmas]]* (2013). Το 2013, η Σάμπτερ ξεκίνησε το ρόλο της ως Candace Young, τον πρωταγωνιστικό ρόλο στη σαπουνόπερα του Oprah Winfrey Network, *[[The Haves and the Have Nots (τηλεοπτική σειρά)|The Haves and the Have Nots]]*. Αργότερα έπαιξε την Angela Payton στις κωμωδίες δράσης *[[Ride Along (ταινία)|Ride Along]]* (2014) και τη συνέχεια της, *[[Ride Along 2]]* (2016), ενώ πρωταγωνίστησε στη ρομαντική κωμωδία *[[Nobody's Fool (ταινία, 2018)|Nobody's Fool]]* (2018). Πρωταγωνίστησε στις βιογραφικές ταινίες *[[Get On Up (ταινία)|Get On Up]]* (2014) παίζοντας την Ιβόν Φερ και *[[The Old Man & the Gun]]* (2018). Το 2016, η Σάμπτερ παρήγαγε και πρωταγωνίστησε ως Μισέλ Ρόμπινσον (αργότερα Ομπάμα) στο κριτικά βιογραφικό ρομαντικό δράμα *[[Southside with You]]* (2016). Το 2020, πρωταγωνίστησε ως Maddie Wachowski στην οικογενειακή κωμωδία *[[Sonic the Hedgehog (ταινία)|Sonic the Hedgehog]]*.

## Πρώιμη ζωή
Η Σάμπτερ γεννήθηκε στο Κουίνς της Νέας Υόρκης. Ήταν μαζορέτα στο λύκειο. Αποφοίτησε από το Λύκειο Λόνγκγουντ στο Μιντλ Άιλαντ της Νέας Υόρκης και σπούδασε στο Marymount Manhattan College, όπου έκανε σπουδές στις επικοινωνίες.

## Καριέρα

## Προσωπική ζωή
Στις 8 Οκτωβρίου 2016, η Σάμπτερ γέννησε ένα κορίτσι που ονόμασε Έλα-Λόρεν. Τον Ιανουάριο του 2017, ανακοίνωσε αρραβωνιάστηκε με τον συμπρωταγωνιστή της στο *The Haves και του Have Nots*, Νίκολας Τζέιμς.

## Φιλμογραφία

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανίδες ηθοποιοί σαπουνόπερας
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες τραγουδίστριες
Κατηγορία:Αμερικανίδες τηλεοπτικές παρουσιάστριες
Κατηγορία:Αμερικανοί παραγωγοί
Κατηγορία:Αμερικανίδες μοντέλα
Πρατοβούνι Ευρυτανίας

Το **Πρατοβούνι** είναι μικρό ημιορεινό χωριό της Στερεάς Ελλάδας στην Περιφερειακή Ενότητα Ευρυτανίας με υψόμετρο 477 μέτρα, το οποίο βρίσκεται στα δυτικά όρια με την Περιφερειακή Ενότητα Αιτωλοακαρνανίας σε απόσταση 43 χλμ. Δ. από το Κερασοχώρι (έδρα του δήμου) και 81 χλμ. Δ.-ΒΔ. από το Καρπενήσι. Το χωριό είναι κτισμένο ανατολικά του Αχελώου ποταμού λίγο πριν αυτός καταλήξει στην τεχνητή λίμνη Κρεμαστών. Αναφέρεται και ως *Νέα Σιβίστα* γιατί εδώ μετακινήθηκαν κάτοικοι της Σιβίστας όταν δημιουργήθηκε το φράγμα των Κρεμαστών και τα νερά της τεχνητής λίμνης σκέπασαν το παλιό χωριό. Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Σιβίστης. Σύμφωνα με το σχέδιο Καλλικράτης μαζί με την Χρύσοβα αποτελούν την τοπική κοινότητα Σιβίστης που ανήκει στη δημοτική ενότητα Απεραντίων του Δήμου Αγράφων και σύμφωνα με την απογραφή του 2011 έχει πληθυσμό 22 κατοίκους.

## Παραπομπές



Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Κλειστό Γυμναστήριο Κανήθου «Τάσος Καμπούρης»

Το **Κλειστό Γυμναστήριο Κανήθου «Τάσος Καμπούρης»** ή, εναλλακτικά, **Κλειστό Γήπεδο Χαλκίδας** είναι κλειστό γήπεδο που βρίσκεται στην Κάνηθο της Χαλκίδας στην Ελλάδα. Ονομάστηκε προς τιμήν του βουλευτή Τάσου Καμπούρη. Το γήπεδο χρησιμοποιείται κυρίως για τη διοργάνωση συναυλιών και αγώνων καλαθοσφαίρισης και πετοσφαίρισης. Διαθέτει 1.120 μόνιμες θέσεις, καθώς και άλλες 500 θέσεις, οι οποίες βρίσκονται στο αμφιθέατρο του γηπέδου. Η συνολική κανονική χωρητικότητα του γηπέδου για αθλητικές εκδηλώσεις είναι 1.620 θεατές.

## Ιστορία
Το Κλειστό Γυμναστήριο Κανήθου «Τάσος Καμπούρης» χρησιμοποιήθηκε ως έδρα των επαγγελματικών ομάδων καλαθοσφαίρισης Α.Γ.Ε. Χαλκίδα και Ίκαρος Καλλιθέας. Ο ανδρικός επαγγελματικός σύλλογος καλαθοσφαίρισης Γ.Σ. Κύμης, χρησιμοποίησε επίσης το γήπεδο για τους εντός έδρας αγώνες του, όταν έπαιξε στην Α1 Εθνική κατηγορία. Το γήπεδο έχει επίσης φιλοξενήσει μερικούς από τους εντός έδρας αγώνες της Ευρωλίγκα γυναικών της ομάδας καλαθοσφαίρισης γυναικών του Ολυμπιακού.

Το γήπεδο φιλοξένησε το Παγκόσμιο Πρωτάθλημα Πάλης Γυναικών του 2002, το Ελληνικό All-Star Game καλαθοσφαίρισης 2003 και το Ευρωπαϊκό Πρωτάθλημα U20 Κατηγορία B του 2016. Χρησιμοποιήθηκε επίσης ως χώρος φιλοξενίας από την Εθνική Ελλάδας καλαθοσφαίρισης γυναικών, κατά τη διάρκεια των προκριματικών του Ευρωμπάσκετ γυναικών 2017 και Ευρωμπάσκετ γυναικών 2019.

## Παραπομπές


## Εξωτερικοί σύνδεσμοι
* Κλειστό Γυμναστήριο Κανήθου «Τάσος Καμπούρης» στο stadia.gr
* Εικόνα 1 του εσωτερικού χώρου
* Εικόνα 2 του εσωτερικού χώρου

Κατηγορία:Κλειστά στάδια στην Ελλάδα
Κατηγορία:Γήπεδα καλαθοσφαίρισης στην Ελλάδα
Κατηγορία:Γήπεδα πετοσφαίρισης στην Ελλάδα
Δένδρος Ευρυτανίας

Ο **Δένδρος** είναι οικισμός της Στερεάς Ελλάδας προς τα βόρεια όρια της Περιφερειακής Ενότητας Ευρυτανίας με την Περιφερειακή Ενότητα Καρδίτσας, στις πλαγιές των Ανατολικών Αγράφων σε υψόμετρο 800 μέτρα και δίπλα στον ποταμό Αγραφιώτη. Απέχει 36 χλμ. Β. από το Κερασοχώρι (έδρα του δήμου) και 74 χλμ. Β.-ΒΔ. από το Καρπενήσι. Ως οικισμός ξεχωριστός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Βραγγιανών του δήμου Αγράφων. Σύμφωνα με το σχέδιο Καλλικράτης μαζί με τα Βραγγιανά, το Βαλάρι, τον Έλατο, την Καρυά και την Κουστέσα αποτελούν την τοπική κοινότητα Βραγγιανών που ανήκει στη δημοτική ενότητα Αγράφων του Δήμου Αγράφων και σύμφωνα με την απογραφή του 2011 δεν έχει μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Uhlsport

Η **Uhlsport GmbH** είναι γερμανική εταιρεία κατασκευής αθλητικών ειδών. Αρχικά ιδρύθηκε το 1948 ως «Haase & Uhl OHG», αργότερα μετονομάστηκε σε «Karl Uhl GmbH» και η εταιρεία έγινε «uhlsport GmbH» το 1994. Είναι μια διεθνής εταιρεία που έχει τη μόνιμη έδρα της στο Μπάλινγκεν στη Βάδη-Βυρτεμβέργη.

Η εταιρεία κατασκευάζει και διανέμει τα προϊόντα της μέσω των εμπορικών σημάτων Uhlsport, Kempa, Spalding και BLK.

## Ιστορία
μικρογραφία| Η έδρα της uhlsport GmbH στο Μπάλινγκεν.
Η εταιρεία ιδρύθηκε το 1948 από τον Καρλ Ουλ. Η πρώιμη παραγωγή επικεντρώθηκε στην κατασκευή δερμάτινων καρφιών για παπούτσια ποδοσφαίρου και το 1953 η uhlsport άρχισε επίσης να παράγει σόλες ποδοσφαίρου για κατασκευαστές αθλητικών υποδημάτων. Στα χρόνια που ακολούθησαν προστέθηκαν περισσότερα προϊόντα, συμπεριλαμβανομένων επικαλαμίδων, αθλητικών επιδέσμων, μπαλών ποδοσφαίρου και γαντιών τερματοφύλακα, έως ότου τελικά η uhlsport GmbH ανέπτυξε μια πλήρη γκάμα εξοπλισμού ποδοσφαίρου. Από το 2002, η εταιρεία λειτουργεί στρατηγική πολλαπλών εμπορικών σημάτων για ποδόσφαιρο, χειροσφαίριση και καλαθοσφαίριση.

## Παραβίαση πνευματικών δικαιωμάτων και χρήση σχεδίων της Nike
Το 2019, η Uhlsport χρησιμοποίησε σχέδια της Nike για στολές ιρανικών συλλόγων. Η εταιρεία είχε προηγουμένως ανακοινώσει ότι τα σχέδιά της ήταν αποκλειστικά και ειδικά.

## Μάρκες και προϊόντα
Η μάρκα «uhlsport» ειδικεύεται στο ποδόσφαιρο, ειδικά στον εξοπλισμό τερματοφύλακα. Από το 2002, ο εξοπλισμός χειροσφαίρισης διατίθεται στο εμπόριο μέσω της «Kempa» και η uhlsport GmbH κατέχει επίσης τα ευρωπαϊκά δικαιώματα διανομής στην αμερικανική μάρκα καλαθοσφαίρισης Spalding, ένα τμήμα της Russell Brands ΕΠΕ, που παράγει μπάλες για ένα ευρύ φάσμα αθλημάτων όπως το ποδόσφαιρο, το αμερικανικό ποδόσφαιρο, η καλαθοσφαίριση, το μπέιζμπολ και η πετοσφαίριση.

Ένα άλλο εμπορικό σήμα του ομίλου είναι η BLK, μια αυστραλιανή εταιρεία που επικεντρώνεται κυρίως στην ένδυση για ράγκμπι γιούνιον και ράγκμπι λιγκ.

Η γερμανική εταιρεία εφαρμόζει μια στρατηγική έμμεσης διανομής με θυγατρικές στη Γαλλία, την Ισπανία και τη Σουηδία και με διαχειριστές χωρών στο Ηνωμένο Βασίλειο, την Μπενελούξ και την Ελβετία. Η Uhlsport έχει επιπλέον 80 συνεργάτες διανομής σε όλο τον κόσμο. Το 1998, η εταιρεία πωλήθηκε από την οικογένεια Ουλ στην οικογένεια Ντάις.

## Χορηγία
μικρογραφία| uhlsport Teamwear
Η Uhlsport είναι ο επίσημος προμηθευτής εξοπλισμού των Φορτούνα Ντύσσελντορφ, ΣΣΦ Ρόιτλινγκεν 05, 1. ΦΚ Μαγδεμβούργο, Κορόνα Μπράσοφ, Αβανχάρντ Κραματόρσκ, Τσερνομόρετς Οδησσού και της γυναικείας ομάδας Βφλ Ζίντελφινγκεν. Ως επίσημος χορηγός μπάλας, η uhlsport υποστηρίζει τις γαλλικές Λιγκ 1 και Λιγκ 2. Οι τερματοφύλακες Ουγκό Λιορίς, Ντάνιελ Σούμπασιτς, Λουκάς Χράντετσκι, Ρον-Ρόμπερτ Τσίλερ και άλλοι παίζουν με γάντια uhlsport.

## Βιβλιογραφία
* Ralf Schmeckenbecher: *Die Fussballmarke Uhlsport: Markenpositionierung in Deutschland*. 1998

## Παραπομπές


## Εξωτερικοί σύνδεσμοι
* 

Κατηγορία:Κατασκευαστές αθλητικών ειδών της Γερμανίας
Κατηγορία:Κατασκευαστές αθλητικών ενδυμάτων
Sports Reference

Η **Sports Reference** **[[Εταιρεία Περιορισμένης Ευθύνης|ΕΠΕ]]** είναι αμερικανική εταιρεία που διαχειρίζεται αρκετούς ιστότοπους που σχετίζονται με τον αθλητισμό, συμπεριλαμβανομένων των Sports-Reference.com, Baseball-Reference.com για το μπέιζμπολ, Basketball-Reference.com για την καλαθοσφαίριση, Hockey-Reference.com για το χόκεϋ επί πάγου, Pro- Football-Reference.com για το αμερικανικό ποδόσφαιρο και το FBref.com για το ποδόσφαιρο. Μεταξύ 2008 και 2020, η Sports Reference παρείχε επίσης σελίδες για τους Ολυμπιακούς Αγώνες και τους αθλητές τους.

## Περιγραφή
Ο ιστότοπος περιλαμβάνει επίσης τμήματα κολεγιακού ποδοσφαίρου, κολεγιακής καλαθοσφαίρισης και Ολυμπιακών Αγώνων. Οι ιστότοποι επιχειρούν μια ολοκληρωμένη προσέγγιση στα αθλητικά δεδομένα. Για παράδειγμα, το Baseball-Reference περιέχει περισσότερα από 100.000 κουτιά στατιστικών και το Pro-Football-Reference περιέχει δεδομένα για κάθε παιχνίδι πόντου στο National Football League από το 1941.

Η εταιρεία, η οποία εδρεύει στο Μάουντ Έρι της Φιλαδέλφειας στην Πενσυλβάνια, ιδρύθηκε ως Sports Reference το 2004 και ενσωματώθηκε ως Sports Reference LLC (ΕΠΕ) το 2007.

## Ολυμπιακοί Αγώνες
Η Sports Reference πρόσθεσε έναν ιστότοπο για στατιστικές και ιστορία των Ολυμπιακών Αγώνων τον Ιούλιο του 2008.

Η εταιρεία ανακοίνωσε τον Δεκέμβριο του 2016 ότι ο ιστότοπος των Ολυμπιακών Αγώνων θα κλείσει στο εγγύς μέλλον λόγω αλλαγής στη συμφωνία αδειοδότησης δεδομένων. Από τότε, προστέθηκαν δεδομένα για τους Θερινούς Ολυμπιακούς Αγώνες του 2016, αλλά ο ιστότοπος δεν ενημερώθηκε για τους Χειμερινούς Ολυμπιακούς Αγώνες του 2018. Οι πάροχοι των Ολυμπιακών δεδομένων συνεργάστηκαν με έναν άλλο εκδότη για τη δημιουργία ενός νέου ιστότοπου. Η Sports Reference έκλεισε τον Ολυμπιακό της χώρο στις 14 Μαΐου 2020. Ο νέος ιστότοπος είναι πλέον διαθέσιμος στο olympedia.org.

## Παραπομπές


## Εξωτερικοί σύνδεσμοι
* 
* Olympedia.org
* Baseball-Reference.com (επίσης bbref.com )
* Basketball-Reference.com  (επίσης bkref.com )
* Hockey-Reference.com  (επίσης hkref.com )
* Pro-Football-Reference.com (επίσης pfref.com )
* College Football στο Sports-Reference.com  (επίσης cfbref.com)
* College Basketball στο Sports-Reference.com (επίσης cbbref.com)
* Ολυμπιακοί Αγώνες στο Sports-Reference.com (επίσης olyref.com)
* FBref.com - Στατιστικά και Ιστορία του ποδοσφαίρου

Κατηγορία:Αμερικανικοί αθλητικοί ιστότοποι
Κατηγορία:Ρεκόρ και στατιστικά αθλημάτων
Κατηγορία:Επιχειρήσεις των ΗΠΑ
Volga GAZ-31105

Το **GAZ-31105 Volga** είναι η εκσυγχρονισμένη έκδοση του GAZ-3110 Volga, αλλά η παλιά έκδοση παρήχθη ακόμα παράλληλα με το 31105 για μικρό χρονικό διάστημα. Εξωτερικά, το νέο μπροστινό μέρος, το οποίο θυμίζει το GAZ-3111, το οποίο κατασκευάστηκε μόνο σε μικρούς αριθμούς, μπορεί να θεωρηθεί ως χαρακτηριστικό γνώρισμα. Επίσης νέες είναι οι πιο σύγχρονες πτυσσόμενες λαβές θυρών κατασκευασμένες από πλαστικό αντί για τις προηγούμενες μεταλλικές πτυσσόμενες λαβές. Για να δημιουργηθεί περισσότερος χώρος για τους πίσω επιβάτες, χρησιμοποιήθηκαν νέα μπροστινά καθίσματα. Ο κινητήρας με καρμπυρατέρ 2,5 λίτρων αντικαταστάθηκε από έναν τετραβάλβιδο βενζινοκινητήρα (4 κύλινδροι, κυβισμός 2287 cc, 96 kW/131 ίπποι) με άδεια DaimlerChrysler. Ο κινητήρας άμεσου ψεκασμού τούρμποντίζελ με άδεια Steyr (81 ίπποι), ο οποίος προσφερόταν επίσης στο μοντέλο 3110 τα τελευταία χρόνια μοντέλου, ήταν ιδιαίτερα δημοφιλής στους εμπορικούς πελάτες σε θερμότερες περιοχές. 

Επίσης νέο ήταν ένα πιο μοντέρνο σχέδιο μπροστινού άξονα που δεν χρειάζεται πλέον λίπανση. Δεδομένου ότι η έκδοση στέισον βάγκον δεν έπαιζε σχεδόν κανένα ρόλο όσον αφορά τους αριθμούς πωλήσεων, το πίσω μέρος του 2402 παρέμεινε το ίδιο για αυτό το λίφτινγκ. Το 2006, επρόκειτο να πουληθούν 51,000 Volga, σχεδόν το ένα τέταρτο από αυτά με κινητήρες της Chrysler. Από τον Απρίλιο του 2006, η διοίκηση του εργοστασίου είπε ότι η Volga θα συνέχιζε να κατασκευάζεται «όσο τη χρειάζεται η αγορά». Η παραγωγή διακόπηκε το καλοκαίρι του 2010. Ο κύριος λόγος ήταν πιθανών οι πλέον χαμηλές πωλήσεις. Επιπλέον, η οικονομική κρίση έπληξε πολύ σκληρά τη ρωσική αγορά αυτοκινήτων το 2009 και το 2010.

## Αναφορές

## Πηγές
* Η ιστοσελίδα της GAZ - αρχειοθετημένη

Κατηγορία:Μοντέλα GAZ
Βαλκανικοί Αγώνες Στίβου 1972 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1972 πραγματοποιήθηκε στις 6 Αυγούστου.

Στο αγώνισμα αυτό, η Ρουμανία κέρδισε το χρυσό και το αργυρό μετάλλιο. Πρωταθλητής αναδείχθηκε ο Κάρολ Κόρμπου για τρίτη φορά μπροστά από τον Βασίλε Ντουμιτρέσκου. Το χάλκινο μετάλλιο κατέκτησε ο Έλληνας Απόστολος Καθηνιώτης. Έλαβαν μέρος 10 αθλητές από 5 χώρες.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 6 Αυγούστου.

## Μετέχουσες χώρες
Στο αγώνισμα συμμετείχαν 10 αθλητές από 5 χώρες.

## Πίνακας μεταλλίων (1929—1972)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1972.

;Σημειώσεις
Οι Βαλκανικοί Αγώνες του 1946 και οι Βαλκανο-κεντροευρωπαϊκοί Αγώνες του 1947 δεν συμπεριλαμβάνονται στον πίνακα.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1972
1972
Ζινιάκ (Ερώ)

Το **Ζινιάκ** (γαλλικά: *Gignac*, οξιτανικά: *Ginhac*) είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Ζινιακουά (γαλλικά: *Gignacois*).

## Παραπομπές


Κατηγορία:Κοινότητες του Ερώ
Μαρία Τερέσα Σόσα

Η **Μαρία Τερέσα Σόσα Άβιλα** (12 Ιουλίου 1930 – 1 Οκτωβρίου 2018) ήταν Γουατεμαλτέκα πολιτικός. Ήταν η χήρα του Προέδρου της Γουατεμάλας Εφράιν Ρίος Μοντ και η μητέρα του Σούρι Ρίος. Ήταν υποψήφια για τη προεδρία του Ρεπουμπλικανικού Μετώπου της Γουατεμάλας στις εκλογές του 1995. Η υποψηφιότητα της ακυρώθηκε όμως από το μητρώο πολιτών της χώρας, επειδή δεν μπορούσε να εκλεγεί σύμφωνα με την 3η παράγραφο του άρθρου 186 του συντάγματος της χώρας. Ο επόμενος υποψήφιος του κόμματος ήταν ο Αλφόνσο Πορτίγιο το 1999, ο οποίος κέρδισε τις εκλογές.

Η Σόσα πέθανε στο σπίτι της στην Πόλη της Γουατεμάλας την 1 Οκτωβρίου 2018, λόγω φυσικών αιτίων 6 μήνες μετά το θάνατο του συζύγου της. Ήταν 88 ετών.

## Παραπομπές

Σοσα, Μα
Λωρέ (Ερώ)

Το **Λωρέ** (γαλλικά και οξιτανικά: *Lauret*) είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Λωρεταίν (γαλλικά: *Laurétains*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες του Ερώ
Κατάλογος τραγουδιών στην κορυφή του Billboard Hot 100 (2021)

Το ''Billboard'' Hot 100 είναι ένας κατάλογος με τραγούδια στις ΗΠΑ, όπως καταγράφονται κάθε εβδομάδα στο περιοδικό "Billboard" το οποίο κυκλοφορεί εβδομαδιαίως στις Ηνωμένες Πολιτείες Αμερικής και τα στοιχεία συντάσσονται από την MRC Data. Οι κατατάξεις πωλήσεων προκύπτουν από τη ραδιοφωνική συχνότητα που παίζει κάποιο τραγούδι, από το online streaming και από τις πωλήσεις (φυσικές ή ψηφιακές). 

Το 2021 έφτασαν στην πρώτη θέση συνολικά 24 καλλιτέχνες ή συγκροτήματα, εννέα από τους οποίους πέτυχαν για πρώτη φορά να έχουν ένα σινγκλ στην κορυφή του καταλόγου: οι Ολίβια Ροντρίγκο, Ντάνιελ Σίζαρ, Giveon, Silk Sonic, Anderson .Paak, Polo G, The Kid Laroi, Future και Τζακ Χάρλοου. Οι BTS πέτυχαν τρία νούμερο-ένα, ενώ οι Τζάστιν Μπίμπερ, Drake  και Lil Nas X πέτυχαν από δύο έκαστος.

Το 2021 ήταν το πρώτο ημερολογιακό έτος από το 1991 κατά το οποίο τουλάχιστον 10 τραγούδια είχαν φτάσει στην πρώτη θέση του Hot 100 έως το τέλος Μαΐου. Οι BTS ήταν περισσότερο χρόνο στην κορυφή του Hot 100 το 2021, με 12 μη συνεχόμενες εβδομάδες. Το τραγούδι τους "Butter" είναι το νούμερο-ένα τραγούδι με την μεγαλύτερη παραμονή στην κορυφή το 2021, καθώς ήταν νούμερο-ένα επί 10 συνεχόμενες εβδομάδες. Το τραγούδι με τη μεγαλύτερη διάρκεια παραμονής στην κορυφή από γυναίκα τραγουδίστρια  το 2021 ήταν το "Drivers License" με ερμηνεύτρια την Ολίβια Ροντρίγκο, με 8 συνεχόμενες εβδομάδες στην κορυφή. Η Τέιλορ Σουίφτ πέτυχε το 8ο τραγούδι της στην κορυφή με το "All Too Well (Taylor's Version)", το οποίο κατέρριψε το ρεκόρ όλων των εποχών για το μεγαλύτερο σε διάρκεια τραγούδι που πέτυχε να γίνει νούμερο-ένα, με διάρκρια 10 λεπτών και 13 δευτερολέπτων. Το προηγούμενο ρεκόρ είχε το τραγούδι "American Pie" του Ντον ΜακΛιν το 1972.

## Κατάλογοι επιτυχιών κατά εβδομάδα του 2021

## Σημειώσεις

## Παραπομπές


2020
Φωκιανό Αρκαδίας

Το **Φωκιανό** είναι μικρός οικισμός στο νοτιότερο άκρο των ακτών της Αρκαδίας.

## Γεωγραφία
Απέχει 24 χιλιόμετρα από τα Πούλιθρα και 11 χιλιόμετρα από τον οικισμό Πηγάδι. Αποτελεί το νοτιότερο οικισμό της Αρκαδικής Ριβιέρας.

## Δημογραφία
### Πληθυσμιακή εξέλιξη
Η πληθυσμιακή εξέλιξη του οικισμού κατά τα τελευταία έτη, είναι η εξής:

## Δείτε επίσης
* Αρκαδική Ριβιέρα

## Παραπομπές


Κατηγορία:Δήμος Νότιας Κυνουρίας
Κατηγορία:Χωριά της περιφερειακής ενότητας Αρκαδίας
Θεματική πρόταση

Η **θεματική πρόταση** είναι ένα από τα τρία στοιχεία που αποτελούν την δομή μιας παραγράφου (θεματική πρόταση, λεπτομέρειες και κατακλείδα). Είναι το πρώτο από τα τρία σημεία της παραγράφου.

Εκφράζει το κύριο θέμα της παραγράφου και δίνει ένα πρόλογο, μια εισαγωγή για αυτό που θα αναλυθεί στην συνέχεια. Μία θεματική πρόταση μπορεί να τελειώσει μόνο σε μια τελεία (.) , ένα θαυμαστικό(!) ή μια άνω τελεία (·).  

## Παραπομπές

Θεματικη π
Κατάλογος δημάρχων του Αμβούργου

Ο **Δήμαρχος του [[Αμβούργο|Αμβούργου]]** είναι επικεφαλής της πόλης-κρατιδίου του Αμβούργου. Από το 1861 σύμφωνα με το Σύνταγμα της 28ης Σεπτεμβρίου 1860 το κράτος διοικείται από τη δεκαμελή Γερουσία, η οποία αποκαλείται «« συμβούλιο » (στη Γερμανική γλώσσα εκείνης της εποχής: "Rath") πριν από αυτήν την ώρα. Διευθύνεται από τον Πρώτο Δήμαρχο του Αμβούργου (Γερμανικός τίτλος: «Erster Bürgermeister der Freien und Hansestadt Hamburg») ως Πρόεδρος της Γερουσίας. Ο αναπληρωτής του είναι ο δεύτερος δήμαρχος.

Καθώς το Αμβούργο για μεγάλο μέρος της ιστορίας του ήταν ελεύθερη αυτοκρατορική πόλη και αργότερα κυρίαρχο κράτος, η θέση του Πρώτου Δήμαρχου ήταν ιστορικά ισοδύναμη με εκείνη ενός κυρίαρχου αρχηγού κράτους. Κατά τη  Γερμανική Αυτοκρατορία (1871-1918), ο πρώτος δήμαρχος του Αμβούργου ήταν ισοδύναμος με τους ομοσπονδιακούς πρίγκιπες των 23 γερμανικών μοναρχιών (4 εκ των οποίων κατέχουν τον τίτλο Βασιλιάς και οι άλλοι κατέχουν τίτλους όπως ο Μεγάλος Δούκας, ο Δούκας ή ο Κυρίαρχος Πρίγκιπας). Από το 1918, η θέση του είναι ισοδύναμη με εκείνη του πρωθυπουργού των (δυτικών) γερμανικών κρατιδίων.

Πριν τον Παγκόσμιο Πόλεμο οι δύο δήμαρχοι εκλέγονταν για θητεία ενός έτους. Μέχρι το 1997 ο Πρώτος Δήμαρχος ήταν primus inter pares μεταξύ των συναδέλφων του στη Γερουσία, από την οποία εκλεγόταν. Από τότε, εκλέγεται από το Κοινοβούλιο του Αμβούργου (Γερμανικά: «Hamburgische Bürgerschaft») και μπορεί να διορίζει και να απολύει άλλους γερουσιαστές.

## Κατάλογος
## Από το 1946
### Πρώτοι Δήμαρχοι

Δήμαρχοι της ομοσπονδιακής κοινοβουλευτικής δημοκρατίας της Γερμανίας. 

;Δεύτεροι Δήμαρχοι

## Παραπομπές



Αμβούργο
Ιωάννης Κοσμόπουλος

Ο Ιωάννης  **Κοσμόπουλος** ήταν αγωνιστής και πρωτεργάτης της εξέγερσης της Ανατολικής Μάνης στην  **επανάσταση των [[Έλληνες|Ελλήνων]]** το 1770, γνωστή και με τη δημώδη ονομασία **[[Ορλωφικά]]** ή **[[Ορλωφικά|Ορλοφικά]].**

Η καταγωγή του ήταν από την Λάγια Μάνης απόγονος μεγάλης οικογένειας και πατέρας του Κωνσταντίνου (Κωσταντή-Λάγιου) Κοσμόπουλου μετέπειτα αγωνιστή της Επανάστασης του 1821. 

Πήρε μέρος στην ένοπλη εξέγερση των Ορλωφικών και σκοτώθηκε μαζί με τον Πατέρα του Θεόδωρου Κολοκοτρώνη Κωνσταντή Κολοκοτρώνη και τον φημισμένο Παναγιώταρο στον πύργο της Καστάνιτσας από τους Τούρκους.

Κατηγορία:Ορλωφικά
Μητροπολιτικός ναός Αγίου Γρηγορίου Παλαμά

Ο **ναός Αγίου Γρηγορίου Παλαμά** είναι χριστιανικός ναός ο οποίος βρίσκεται στη Θεσσαλονίκη και αποτελεί τον μητροπολιτικό ναό της. Είναι αφιερωμένος στον Αρχιεπίσκοπο Θεσσαλονίκης τον 14ο αιώνα, Άγιο Γρηγόριο Παλαμά. Ο σημερινός ναός κτίστηκε στη θέση παλαιότερου ναού του 15ου αιώνα αφιερωμένο στον Άγιο Δημήτριο, ο οποίος αποτελούσε τον μητροπολιτικό ναό της πόλης και καταστράφηκε από πυρκαγιά το 1890, μαζί με το αρχείο της μητρόπολης. Ο ναός κτίστηκε σε σχέδια Ερνστ Τσίλερ, τα οποία τροποποιήθηκαν από τον Ξενοφώντα Παιονίδη και ολοκληρώθηκε το 1914. Είναι μια τρουλαία βασιλική, η πρώτη εκκλησία με τρούλο που κτίστηκε στη Θεσσαλονίκη μετά από αιώνες. Ο ναός τοιχογραφήθηκε από τον Νίκο Κεσσανλή, αλλά οι τοιχογραφίες υπέστησαν ζημιές από σεισμό το 1978 και αγιογραφήθηκε ξανά τη δεκαετία του 1980. Σημερινός προϊστάμενος του Ναού είναι ο αρχιμανδρίτης του Οικουμενικού Θρόνου π. Μεθόδιος Αλεξίου.

## Παραπομπές


Κατηγορία:Εκκλησίες στη Θεσσαλονίκη
Πασχαλιά Μαρούσια

Η **Πασχαλιά Μαρούσια**, στις πηγές αναφέρεται σαν *Μαρούσια Ιωάννου Πασχαλίτσα*, ήταν αγωνίστρια της επανάστασης του 1821.

Η Πασχαλιά ήταν από τη Νάουσα, βρισκόταν εκεί κατά την Πολιορκία της πόλης από του Οθωμανούς το 1822, και μετά την Πτώση και καταστροφή της πόλης πιάστηκε αιχμάλωτη.

Στην αιχμαλωσία την ήθελε ο γιος του Μπέη του Μοναστηρίου για γυναίκα του αλλά αυτή αρνιόταν, και για να την πιέσουν να αλλάξει γνώμη την έβαζαν να κάνει τις σκληρότερες δουλείες. Η Πασχαλιά για να γλιτώσει έκανε την άρρωστη και ισχυριζόταν ότι παρέλυσε στα πόδια. Για να σιγουρευτούν ότι έλεγε αλήθεια την τρυπούσαν κι έκαιγαν τα ποδιά καθημερινά, αλλά αυτή δεν έδειχνε ίχνος πόνου κάνοντας τους να πιστέψουν ότι είναι όντως παράλυτη και δεν νιώθει πόνο. Έτσι πουλήθηκε από τον Μπέη σκλάβα για 150 γρόσια και έπειτα ελευθερώθηκε γυρίζοντας στη Νάουσα.

## Παραπομπές


Κατηγορία:Αγωνίστριες του 1821
Βαλκανικοί Αγώνες Στίβου 1973 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1973 πραγματοποιήθηκε στις 26 Αυγούστου στο Στάδιο Γεώργιος Καραϊσκάκης.

Πρωταθλητής αναδείχθηκε ο Απόστολος Καθηνιώτης από την Ελλάδα. Το αργυρό μετάλλιο κατέκτησε ο Μίλαν Σπασόγεβιτς από τη Γιουγκοσλαβία και το χάλκινο ο Σερμπάν Τσιοτσίνα από τη Ρουμανία.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 26 Αυγούστου.

## Μετέχουσες χώρες
Κάποιες από τις χώρες που συμμετείχαν στο αγώνισμα ήταν:

## Πίνακας μεταλλίων (1929—1973)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1973.

;Σημειώσεις
Οι Βαλκανικοί Αγώνες του 1946 και οι Βαλκανο-κεντροευρωπαϊκοί Αγώνες του 1947 δεν συμπεριλαμβάνονται στον πίνακα.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1973
1973
Τυριτάκη

Η **Τυριτάκη** ήταν αρχαία ελληνική πόλη του Βασιλείου του Βοσπόρου, στο ανατολικό τμήμα της Κριμαίας, περίπου 11&nbsp;χιλιόμετρα νότια από το Παντικάπαιον. Ταυτίζεται διστακτικά με τα ερείπια στην περιοχή Κερτς του Κάμις-Μπούρουν, στην ακτή του Πορθμού Κερτς.

Υπάρχουν μόνο μερικές σύντομες αναφορές για την Τυριτάκη σε αρχαίες φιλολογικές πηγές (Στέφανος ο Βυζάντιος, Εθνικά 642, 12? Ψευδο-Αίλιος Ηρωδιανός, De prosodia Catholica 315.12, Κλαύδιος Πτολεμαίος, Γεωγραφία 3.6.3.2, Ps Αρριανός, Περίπλους Ευξείνου Πόντου 50.9 και Πλίνιος ο Πρεσβύτερος, NH 4, 86-87 που ονομάζει την πόλη ως Δία). Οι πρώτες σοβαρές ανασκαφές ξεκίνησαν το 1932 (με επικεφαλής τον Τ. Μάρτι) και ακολούθησαν το 1946-1957 από τη μεγάλη Αποστολή του Βοσπόρου με επικεφαλής τον καθηγητή. Β. Γκαϊντουκιέβιτς. Στη δεκαετία του '70 και του '80 το έδαφος της Τυριτάκης ανασκάφηκε από μια αποστολή από το Μουσείο Κερτς με επικεφαλής τους Ν. Κιρίλιν και O. Σεβέλεφ και από το 2000 το έργο «Bosporan City Tyritake» από τον καθηγητή Β. Ζίνκο. Το 2008, η Πολωνική Αρχαιολογική Αποστολή Τυριτάκης του Εθνικού Μουσείου της Βαρσοβίας, με διευθυντή τον Άλφρεντ Τφαρντέτσκι, συμμετείχε στο έργο.

Όλα αυτά τα αρχαιολογικά έργα μπόρεσαν να αποδείξουν ότι η αποικία, που ιδρύθηκε περίπου στα μέσα του 6ου αιώνα π.Χ., ειδικευόταν στη βιοτεχνία και την αμπελουργία. Τους πρώτους αιώνες μ.Χ., η αλιεία και η παραγωγή κρασιού έγιναν το οικονομικό στήριγμα της πόλης. Η Τυριτάκη καταστράφηκε από τους Γότθους τον 3ο αιώνα μ.Χ. και πάλι τον 4ο αιώνα από τους Ούνους, αλλά ένας οικισμός στον χώρο συνεχίστηκε μέχρι τον Μεσαίωνα.

## Παραπομπές


## Εξωτερικοί σύνδεσμοι
* Tyritake on the official website of the Crimean government  (ρωσικά)
* Site of Polish Archaeological Mission "Tyritake" (αγγλικά)

## Βιβλιογραφία
* Tyritake, Antique Site at Cimmerian Bosporus, ed. A. Twardecki, Warsaw 2014  (αγγλικά)

Κατηγορία:Αρχαίες ελληνικές αποικίες στην Κριμαία
Κατηγορία:Εγκαταλελειμμένοι οικισμοί στην Ανατολική Ευρώπη
Μας-ντε-Λοντρ

Το **Μας-ντε-Λοντρ** (γαλλικά: *Mas-de-Londres*, οξιτανικά: *Lo Castèl*) είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Καστελαίν (γαλλικά: *Castelains*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες του Ερώ
Αγιωργίτικα Αρκαδίας

Τα **Αγιωργίτικα** (Τοπική Κοινότητα Αγιωργιτίκων- Δημοτική Ενότητα Κορυθίου), ανήκει στον δήμο Τρίπολης της Περιφερειακής Ενότητας Αρκαδίας που βρίσκεται στην Περιφέρεια Πελοποννήσου, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”. Η επίσημη ονομασία είναι τα Αγιωργίτικα. Έδρα του δήμου είναι η Τρίπολη και ανήκει στο γεωγραφικό διαμέρισμα Πελοποννήσου. Κατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, τα Αγιωργίτικα ανήκαν στο Τοπικό Διαμέρισμα Αγιωργιτίκων, του πρώην Δήμου Κορυθίου του Νομού Αρκαδίας. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 17,601 χμ² (2011).

## Ο οικισμός
Τα Αγιωργίτικα είναι ένα όμορφο και πράσινο χωριό της Μαντινείας, 9 χιλ. από την Τρίπολη. Είναι χτισμένο στους πρόποδες του όρους Κτενιάς στην είσοδο του λεκανοπέδιου της Μαντινείας. Είναι το πρώτο χωριό που συναντάμε ερχόμενοι από το Άργος. Οι κάτοικοι ασχολούνται με τη γεωργία και κτηνοτροφία.

### Πληθυσμός

## Γενικά στοιχεία
Τα Αγιωργίτικα είναι ένας από τους τόπους των Δρόμων του Κρασιού. Ξεχωρίζουν η εκκλησία του Αγ. Γεωργίου και το πετρόκτιστο Συρεγγέλιο Σχολείο,  με ονομασία προς τιμή του Γεωργίου Συρεγγέλα 

Κάθε χρόνο την παραμονή της γιορτής της Αγίας Κυριακής, πραγματοποιείται το καθιερωμένο πανηγύρι στα Αγιωργίτικα Αρκαδίας προς τιμήν της Αγίας. Τελείται Εσπερινός στην αυλή στο ομώνυμο εξωκλήσι που συμμετέχει πλήθος κόσμου από το χωριό και τις γύρω περιοχές. Έπειτα ακολουθεί παραδοσιακό γλέντι υπό τη διοργάνωση του πολιτιστικού συλλόγου της περιοχής.

## Αρχαιότητες
Την δεκαετία του 1980 έγιναν ανασκαφές του Εφόρου Αρχαιοτήτων Δρ. Θ. Σπυρόπουλου, που αποκάλυψαν ένα μεγάλο κλίβανο και οι εγκαταστάσεις πλυντηρίων. Προορίζονταν για καμίνευση και επεξεργασία χαλκούχου μεταλλεύματος που εξωρυσσόταν στην περιοχή. Χρονολογούνται στους πρωτοελλαδικούς και μεσοελλαδικούς χρόνους.

## Νεώτερη ιστορία
Στην γύρω περιοχή υπάρχουν τα ερείπια του κάστρου Μουχλίου (4 χιλιόμετρα προς Αργολίδα) και η Μονή Βαρσών, παλαιό βυζαντινό μοναστήρι.

## Πρόσωπα
* Κωνσταντίνος Διαμαντόπουλος (αγωνιστής του αγώνα του 1821).
* Κωνσταντίνος Θ. Μπακόπουλος (1889-1950), στρατηγός του Ελληνικού Στρατού. Έλαβε μέρος στους Βαλκανικούς Πολέμους (1912-13).

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)  

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Τρίπολης
Λε Ματέλ

Το **Λε Ματέλ** (γαλλικά: *Les Matelles*, οξιτανικά: *Las Matèlas*) είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Ματελουά (γαλλικά: *Matellois*).

## Παραπομπές


Κατηγορία:Κοινότητες του Ερώ
Δίπλωμα UEFA Pro

Το **δίπλωμα** **UEFA Pro** είναι δίπλωμα προπονητή που έχει εξουσιοδοτηθεί από την UEFA, το επίσημο διοικητικό όργανο του ευρωπαϊκού ποδοσφαίρου. Εκδίδεται από την ομοσπονδία ποδοσφαίρου κάθε κράτους μέλους και ισχύει για δύο χρόνια. Το δίπλωμα είναι η υψηλότερη διαθέσιμη πιστοποίηση προπονητή και γενικά ακολουθεί την ολοκλήρωση των διπλωμάτων UEFA «B» και «A».

Απαιτείται δίπλωμα UEFA Pro για όσους επιθυμούν να γίνουν προπονητές ενός ποδοσφαιρικού συλλόγου στην πρώτη βαθμίδα του συστήματος πρωταθλήματος οποιουδήποτε ευρωπαϊκού έθνους σε μόνιμη βάση, δηλαδή περισσότερο από 12 εβδομάδες (το χρονικό διάστημα που επιτρέπεται να αναλάβει τον έλεγχο ένας προσωρινός προπονητής). Ένα τέτοιο δίπλωμα απαιτείται επίσης για τους αγώνες του UEFA Τσάμπιονς Λιγκ, του UEFA Γιουρόπα Λιγκ και του ΟΥΕΦΑ Γιουρόπα Κόνφερενς Λιγκ.

## Δείτε επίσης

* Δίπλωμα UEFA A
* Δίπλωμα UEFA B

## Παραπομπές


## Εξωτερικοί σύνδεσμοι

* UEFA
* The Knowledge - Coaching Corner - How does the coaching badge system work? The Telegraph, 5 Δεκεμβρίου 2005

Κατηγορία:ΟΥΕΦΑ
Κατηγορία:Προπονητές ποδοσφαίρου
Κατηγορία:Κάτοχοι διπλώματος UEFA Pro
Δίπλωμα UEFA A

Το **δίπλωμα UEFA A** είναι δίπλωμα προπονητή που έχει εξουσιοδοτηθεί από την UEFA, το επίσημο διοικητικό όργανο του ευρωπαϊκού ποδοσφαίρου. Το δίπλωμα είναι ένα επίπεδο κάτω από το δίπλωμα UEFA Pro και επιτρέπει στους κατόχους να είναι προπονητές ομάδων νέων έως 18 ετών, εφεδρικών ομάδων (επίσης γνωστές ως ομάδες «Β») για ομάδες κορυφαίας κατηγορίας και ανδρικούς επαγγελματικούς συλλόγους δεύτερης κατηγορίας.

## Δείτε επίσης

* Δίπλωμα UEFA Pro - ανώτερης βαθμίδας
* Δίπλωμα UEFA B - τρίτης βαθμίδας

## Παραπομπές


## Εξωτερικοί σύνδεσμοι

* Εκπαίδευση προπονητών UEFA

Κατηγορία:ΟΥΕΦΑ
Κατηγορία:Προπονητές ποδοσφαίρου
Υδρορρόη

thumb|250px|Τυπική υδρορρόη σε κατοικία.
**Υδρορρόη** (αγγλ. *gutter, downdrain*) ή συχνότερα ***υδρορροή***, είναι υδραυλική διασωλήνωση η οποία επιτρέπει τη συγκέντρωση των νερών της βροχής και την παροχέτευσή τους.

Η λέξη αυτή (*υδρορρόη*) αναφέρεται στις μέρες μας ως *υδρορροή* που είναι ευρέως διαδεδομένη. Προέρχεται από την αρχαία ελληνική λέξη: *ὑδρορρόη = < ὑδρο- + -ρροή < ῤέω*.

Μετά την περισυλλογή των βρόχινων υδάτων, με πλαστικά ή μεταλλικά λούκια, που τοποθετούνται στην άκρη των κεραμοσκεπών, το συλλεχθέν νερό κατευθύνεται σε στέρνα, πηγάδι κτλ., όπως συνέβαινε τα παλαιότερα χρόνια στη χώρα μας. Σήμερα, όμως, το νερό αυτό παροχετεύεται είτε στα ρείθρα των δρόμων, είτε σε δεξαμενές αποθήκευσης του νερού της βροχής για διάφορες χρήσεις, είτε παροχετεύεται απευθείας στο δημόσιο δίκτυο. Η διασωλήνωση αυτή μπορεί να είναι ανοιχτή ή και κλειστή και αποτελεί ένα απαραίτητο κατασκευαστικό στοιχείο, αφενός για λόγους συντήρησης και αφετέρου για μεγαλύτερη διάρκεια ζωής των κτιρίων. Ιδίως κατά τους χειμερινούς μήνες, η υδρορροή είναι επιτακτικά απαραίτητη, διότι τα νερά της βροχής λιμνάζουν σε διάφορα εξωτερικά σημεία των κτιρίων ή των κατοικιών, λ.χ. σε ταράτσες, σε αυλές ή μπαλκόνια κ.λπ., οπότε η υγρασία «συγκεντρώνεται», δεν διαφεύγει προς το έδαφος, και έτσι διαποτίζει τις επιφάνειες που με το πέρασμα του χρόνου και θα μεταχρωματιστούν και θα διαβρωθούν.

Από τεχνικής άποψης, η υδρορροή -όπως πλέον συνηθίζεται- έχει δύο βασικά σημεία: α) το ένα είναι το σημείο που βρίσκεται το στόμιο της σωλήνωσης προς το οποίο διοχετεύεται το νερό, και β) το δεύτερο (μέρος της υδρορροής) που είναι ένας κατακόρυφος σωλήνας (συνήθως μεταλλικός ή πλαστικός) διαμέσου του οποίου κυλάει το νερό για να απομακρυνθεί από την κατασκευή ή την κατοικία, με προορισμό συνήθως τον κεντρικό αγωγό των ομβρίων υδάτων.

## Παραπομπές


Υδρορροη
Ναυμαχία της Θάλασσας των Φιλιππινών

Η **Ναυμαχία της Θάλασσας των Φιλιππινών** (19-20 Ιουνίου 1944) ήταν μια μεγάλη ναυτική μάχη του Β΄ Παγκοσμίου Πολέμου που εξάλειψε την ικανότητα του αυτοκρατορικού Ιαπωνικού Ναυτικού να διεξάγει αερομεταφορές μεγάλης κλίμακας. Πραγματοποιήθηκε κατά τη διάρκεια της αμφίβιας εισβολής των Ηνωμένων Πολιτειών στα νησιά Μαριάνα κατά τη διάρκεια του Πολέμου του Ειρηνικού. Η μάχη ήταν η τελευταία από τις πέντε σημαντικές εμπλοκές «αεροπλανοφόρων εναντίον αεροπλανοφόρων» μεταξύ ναυτικών δυνάμεων της Αμερικής και της Ιαπωνίας  και έφερε μονάδες του πέμπτου στόλου του αμερικανικού ναυτικού ενάντια σε πλοία και αεροσκάφη των αυτοκρατορικών ιαπωνικών δυνάμεων του Ναυτικού και γειτονικά νησιωτικά φυλάκια. Αυτή ήταν η μεγαλύτερη μάχη μεταξύ αεροπλανοφόρων στην ιστορία, με τη συμμετοχή 24 αεροπλανοφόρων και ανάπτυξη περίπου 1.350 αεροσκαφών επί αυτών.

Το εναέριο μέρος της μάχης ονομάστηκε *Great Marianas Turkey Shoot* από τους Αμερικανούς αεροπόρους λόγω της εξαιρετικά δυσανάλογης αναλογίας απωλειών που υπέστησαν τα ιαπωνικά αεροσκάφη από αμερικανούς πιλότους και αντιαεροπορικά πυροβόλα. Κατά τον απολογισμό μετά τις δύο πρώτες αεροπορικές μάχες, ένας πιλότος του αεροπλανοφόρου *USS Lexington* παρατήρησε: «Γιατί, ήταν σαν μια γαλοπούλα να καταρρίψει σπίτι!». Η έκβαση αποδίδεται γενικά στις αμερικανικές βελτιώσεις στην εκπαίδευση, την τακτική, την τεχνολογία (συμπεριλαμβανομένου του κορυφαίου μυστικού αντι-αεροσκάφους εγγύτητας) και του σχεδιασμού πλοίων και αεροσκαφών .

Κατά τη διάρκεια της μάχης, τα αμερικανικά υποβρύχια τορπίλησαν και βύθισαν δύο από τα μεγαλύτερα ιαπωνικά αεροπλανοφόρα που συμμετείχαν στη μάχη. Τα αμερικανικά αεροπλανοφόρα ξεκίνησαν μια παρατεταμένη επίθεση, βυθίζοντας ένα ελαφρύ αεροπλανοφόρο και καταστρέφοντας άλλα πλοία, αλλά τα περισσότερα από τα αμερικανικά αεροσκάφη που επέστρεψαν στους μεταφορείς τους έμειναν σχεδόν από καύσιμα καθώς έπεσε η νύχτα. 80 αμερικανικά αεροπλάνα χάθηκαν. Αν και εκείνη την εποχή η ναυμαχία φάνηκε να ήταν μια χαμένη ευκαιρία να καταστραφεί ο ιαπωνικός στόλος, εντούτοις το αυτοκρατορικό ιαπωνικό ναυτικό είχε χάσει το μεγαλύτερο μέρος της δύναμης αεροπλανοφόρων του και δεν ανέκαμψε ποτέ. Αυτή η ναυμαχία, όπως και η Ναυμαχία του Κόλπου Λέιτε σηματοδότησαν το τέλος των ιαπωνικών αεροπλανοφόρων. Όσα διασώθηκαν, παρέμειναν ελλιμενισμένα μετά από αυτήν.

## Παραπομπές


## Εξωτερικοί σύνδεσμοι
* 

Κατηγορία:Θάλασσα των Φιλιππίνων
Φιλιππινων
Ναυμαχία του Κόλπου Λέιτε

Η **Ναυμαχία του Κόλπου Λέιτε** (Φιλιππ. : *Labanan sa Look ng Leyte*) θεωρείται η μεγαλύτερη ναυμαχία  του Β' Παγκοσμίου Πολέμου και πιθανώς, με κάποια κριτήρια, η μεγαλύτερη ναυμαχία στην ιστορία, με περισσότερους από 200.000 ναυτικούς. Διεξήχθη σε ύδατα κοντά στα νησιά Λέιτε των Φιλιππίνων, τα Σαμάρ και Λουσόν, από τις 23 έως τις 26 Οκτωβρίου 1944, μεταξύ των συμμαχικών αμερικανικών και αυστραλιανών δυνάμεων και του αυτοκρατορικού ιαπωνικού ναυτικού (IJN), ως μέρος της απόβασης στα Λέιτε, η οποία στόχευε στο να απομονώσει την Ιαπωνία από τις χώρες που είχε καταλάβει στη Νοτιοανατολική Ασία, και οι οποίες αποτελούσαν ζωτική πηγή εφοδιασμού της σε βιομηχανικά προϊόντα και πετρέλαιο.

Μέχρι τη στιγμή της ναυμαχίας, η Ιαπωνία είχε μείνει με λιγότερα πλοία (αεροπλανοφόρα και θωρηκτά) ακόμα και από τα αεροπλανοφόρα μόνο των Συμμαχικών Δυνάμεων, αφήνοντας έτσι να διαφανεί η ανισότητα δυνάμεων σε αυτό το σημείο του πολέμου. Ανεξάρτητα από αυτό, το αυτοκρατορικό ιαπωνικό ναυτικό κινητοποίησε το σύνολο σχεδόν των υπόλοιπων μεγάλων πολεμικών πλοίων του σε μια προσπάθεια να αποκρούσει την εισβολή των Συμμάχων, αλλά απωθήθηκε από τον Τρίτο και Έβδομο Στόλο του Πολεμικού Ναυτικού των ΗΠΑ.

Η ναυμαχία περιελάμβανε τέσσερις κύριες ξεχωριστές συγκρούσεις: τη Μάχη της Θάλασσας της Σιμπούαν, τη Μάχη του Σουριγκάο, τη Μάχη έξω από το Ακρωτήριο Ενγκάνιο και τη Μάχη έξω από τα Σαμάρ, καθώς και επιμέρους εμπλοκές.

Ήταν η πρώτη ναυμαχία στην οποία τα ιαπωνικά αεροσκάφη πραγματοποίησαν οργανωμένες επιθέσεις *[[καμικάζε]]* και η τελευταία ναυτική μάχη μεταξύ θωρηκτών στην ιστορία . Το ιαπωνικό ναυτικό υπέστη μεγάλες απώλειες και δεν ανέκαμψε ποτέ σε παρόμοια δύναμη μετά από αυτό, μένοντας από έλλειψη καυσίμων στις βάσεις τους για το υπόλοιπο του πολέμου, και ως εκ τούτου δεν μπόρεσαν να επηρεάσουν την επιτυχή εισβολή των συμμάχων στο Λέιτε.

## Παραπομπές


## Εξωτερικοί σύνδεσμοι
* 

Κολπου Λειτε
Τζουρκατιώτισσα

Η **Τζουρκατιώτισσα**, ήταν αγωνίστρια της επανάστασης του 1821 από τα Κιούρκα. 

Δεν είναι γνωστό το όνομα της, έμεινε γνωστή με αυτό το όνομα που πιθανότατα προέρχεται εκ παραφθοράς του Κιούρκα, *"από τα Κιούρκα"*, τον τόπο καταγωγής της. Η Τζουρκατιώτισσα είναι γνωστή από τα απομνημονεύματα του αγωνιστή Αντωνίου Καρόρη που αναφέρει την ιστορία της. 

Κατά την πολιορκία των Αθηνών, οι Οθωμανοί έκαναν επιδρομές στα γειτονικά χωριά, σε μία τέτοια επιδρομή έπιασαν αιχμάλωτη την Τζουρκατιώτισσα μαζί με δύο παιδιά της. Ένα βράδυ, στις 3 Ιουλίου 1826, βρήκε ευκαιρία και απόδρασε με το ένα παιδί της, από του Χατζηαλή το αμπέλι όπως αναφέρεται, και πέρασε στις γραμμές των Ελλήνων. Εκεί τους έδωσε σημαντικές πληροφορίες για τα στρατεύματα των Τούρκων που τους βοήθησαν στην πολιορκία. 

## Παραπομπές


Κατηγορία:Αγωνίστριες του 1821
Ολμέτ-ε-Βιλκάν

Το **Ολμέτ-ε-Βιλκάν** (γαλλικά: *Olmet-et-Villecun*, οξιτανικά: *Alaumet e Vilacun*) είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Ολμετουά-Βιλκυνουά (γαλλικά: *Olmetois-Villecunois*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες του Ερώ
Βαλκανικοί Αγώνες Στίβου 1975 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1975 πραγματοποιήθηκε στις 10 Αυγούστου.

Πρωταθλητής αναδείχθηκε ο Κάρολ Κόρμπου από τη Ρουμανία για τέταρτη φορά. Το αργυρό μετάλλιο κατέκτησε ο Θωμάς Θωμά από την Ελλάδα και το χάλκινο ο Μίλαν Σπασόγεβιτς από τη Γιουγκοσλαβία.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 10 Αυγούστου.

## Μετέχουσες χώρες
Κάποιες από τις χώρες που συμμετείχαν στο αγώνισμα ήταν:

## Πίνακας μεταλλίων (1929—1975)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1975.

;Σημειώσεις
Οι Βαλκανικοί Αγώνες του 1946 και οι Βαλκανο-κεντροευρωπαϊκοί Αγώνες του 1947 δεν συμπεριλαμβάνονται στον πίνακα.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1975
1975
Πωλάν (Ερώ)

Το **Πωλάν** (γαλλικά και οξιτανικά: *Paulhan*) είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Πωλαναί (γαλλικά: *Paulhanais*).

## Παραπομπές


Κατηγορία:Κοινότητες του Ερώ
Δάφνη Τρίπολης Αρκαδίας

Η **Δάφνη**, παλαιότερα γνωστή ως **Κουτρομπούχι** (Τοπική Κοινότητα Δάφνης - Δημοτική Ενότητα Βαλτετσίου), ανήκει στον δήμο Τρίπολης της Περιφερειακής Ενότητας Αρκαδίας που βρίσκεται στην Περιφέρεια Πελοποννήσου, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα «Καλλικράτης». Έδρα του δήμου είναι η Τρίπολη και ανήκει στο γεωγραφικό διαμέρισμα Πελοποννήσου.

Κατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, η Δάφνη ανήκε στο Τοπικό Διαμέρισμα Δάφνης, του πρώην Δήμου Βαλτετσίου του Νομού Αρκαδίας. Τελευταίος Δήμαρχος Βαλτετσίου ήταν ο Νικόλαος Παππανικολάου γεννημένος στο Κουτρουμπούχι.

Άλλες παλαιότερες ονομασίες είναι Κουτρουμπούχι και Κουτρουμπούχια ενώ μετονομάστηκε σε Δάφνη το 1967. Για την προέλευση του ονόματος εικάζεται ότι "έχει μορφήν φραγκικήν ( contra bocca )".

Βρίσκεται 22 χιλιόμετρα νοτιοδυτικά της Τρίπολης.

Στην απογραφή του Προνοητή της Γαληνοτάτης Δημοκρατίας της Βενετίας στη βενετοκρατούμενη Πελοπόννησο Francesco Grimani, του έτους 1700, το χωριό ανήκει στην επαρχία του Λεονταρίου, αναφέρεται με το όνομα Cutrubuchia και έχει 11 οικογένειες και 41 κατοίκους.

Απογράφησαν 97 κάτοικοι το 1991, 82 το 2001 και 48 μόνιμοι κάτοικοι στην απογραφή του 2011.

Είναι ένα μικρό χωριό στους πρόποδες του λόφου του Αγ. Κωνσταντίνου στον κάμπο  της Ασέας ανατολικά του Πάπαρη,ενώ από δυτικά,σε απόσταση μόλις 0,5χλμ, βρίσκεται ο οικισμός Μάναρης. Στην περιοχή αυτή αρχαιολογικά ευρήματα επιβεβαιώνουν την ύπαρξη του αρχαίου οικισμού της Ευταίας. Ιχνη των οχυρώσεων του οικισμού διακρίνονται περιμετρικά του λόφου.

Οι λιγοστοί κάτοικοι ασχολούνται με τη γεωργία και κτηνοτροφία. Εορτάζεται η Μεταμόρφωση του Σωτήρος, ο Προφήτης Ηλίας και ο Τίμιος Πρόδρομος.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Τρίπολης
Κατηγορία:Τρίπολη Αρκαδίας